10. ΝΟΜΟΘΕΤ. ΔΙΑΤΑΓΜΑ υπ΄ αριθ. 3042 της 6/8 Οκτ. 1954 (ΦΕΚ Α΄ 236) Περί μετεκπαιδεύσεως Αξιωματικών Σ.Ε.Μ. εις την Ανωτέραν Βιομηχανικήν Σχολήν, εις Εργοστάσια ή Βιομηχανικάς Επιχειρήσεις. Άρθρ. 1.-1.Μόνιμοι Υπολοχαγοί και Λοχαγοί του Σώματος Εφοδιασμού και Μεταφορών (Σ.Ε.Μ.), δύνανται, κατόπιν αποφάσεως του Υπουργού Εθνικής Αμύνης (Γ.Ε.Σ.), επιλεγόμενοι κατά τας διατάξεις της παρ. 3 του παρόντος άρθρου, να μετεκπαιδεύωνται εις την Ανωτέραν Σχολήν Βιομηχανικών Σπουδών λαμβάνοντες την αυτήν με τους ιδιώτας σπουδαστάς ή παρεμφερή εκπαίδευσιν. 2.Ο αριθμός των κατ΄ έτος μετεκπαιδευομένων εις την Σχολήν ταύτην δεν δύναται να είναι ανώτερος των 3. 3.Η επιλογή δια την εισαγωγήν εις την Σχολήν γενήσεται κατόπιν διαγωνισμού και κατά σειράν επιτυχίας, ούτινος τα εξεταστέα μαθήματα, η βαθμολογική κλίμαξ, η Εξεταστική Επιτροπή και αι λοιπαί λεπτομέρειαι διενεργείας, καθορισθήσονται δια διαταγών του Υπουργείου Εθνικής Αμύνης (Γ .Ε.Σ.). Άρθρ.2.-Το έτος (τάξις) κατατάξεως προς φοίτησιν εις την εν τω προηγουμένω άρθρω αναφερομένην Σχολήν, καθορίζεται υπό του Οργανισμού λειτουργίας της Σχολής ταύτης. Σελ. 1447 Τεχνική Εκπαίδευση Αξιωματικών σε Ανώτατες Σχολές 36.Ρ.η.10 Άρθρ.3.-1.Προσόντα δια την συμμετοχήν εις τον διαγωνισμόν προς εισαγωγήν εις εν άρθρ. 1 αναφερομένην Σχολήν, είναι: α)Τα υπό του Νόμου «περί Στρατιωτικής Ιεραρχίας και προαγωγών» προβλεπόμενα ουσιαστικά τοιαύτα. (Β.Δ. 5.6.1946 άρθρ. 9 εδάφ. 1). β)Ηλικία ουχί ανωτέρα των 35 ετών. γ)Εξαετής τουλάχιστον υπηρεσία Αξιωματικού ως Εφέδρου ή Μονίμου, συμπληρουμένην την 31 Δεκεμβρίου του έτους διενεργείας του διαγωνισμού. 2.Ο Υπουργός Εθνικής Αμύνης, κατόπιν προτάσεως του Αρχηγού Γ.Ε.Σ., αποφασίζει τελικώς τίνες θα συμμετάσχωσιν εις τον διαγωνισμόν, επί τη βάσει αιτήσεως των ενδιαφερομένων και προτάσεων των οικείων Διοικητών, εφ΄ ων έχουσι γνωματεύση τα ιεραρχικώς προϊστάμενα Κλιμάκια και ο Διευθυντής Γ3/Γ.Ε.Σ. Άρθρ.4.-1.Την Διοικητικήν παρακολούθησιν των εκπαιδευομένων θα έχη ο Διευθυντής Γ3/Γ .Ε.Σ., όστις και θα προτείνη δια του Γ.Ε.Σ., εις τον Υπουργόν Εθνικής Αμύνης, την διακοπήν της φοιτήσεως εις τους μη επιδεικνύοντας ικανοποιητικήν επίδοσιν εις τας σπουδάς των. 2.Οι αποτυγχάνοντες εις μίαν των τάξεων, δεν έχουσι το δικαίωμα επαναφοιτήσεως εις την Σχολήν ταύτην, ειμή μόνον άπαξ και δι΄ εν εισέτι έτος, κατόπιν αποφάσεως του Υπουργού Εθνικής Αμύνης, στηριζομένης επί γνωματεύσεως της Σχολής και προτάσεως του Διευθυντού Γ3/ΓΕΣ και εφ΄ όσον η αιτία της αποτυχίας των οφείλεται εις λόγους ανωτέρας βίας. 3.Εις τους ευδοκίμως αποφοιτώντας απονέμεται, το καθιερωμένον δια τους ιδιώτας συμμαθητάς των, δίπλωμα. 4.Αι σχετικαί δαπάναι εκπαιδεύσεως βαρύνουσι τον προϋπολογισμόν του Υπουργείου Εθνικής Αμύνης. Άρθρ.5.-1.Οι κατ΄ έτος αποφοιτώντες εκ της ως άνω Σχολής, δύνανται ν΄ αποστέλλωνται προς πρακτικήν τεχνικήν ειδίκευσιν, δαπάναις του Κράτους, εις Ειδικά Εργοστάσια και Βιομηχανικάς επιχειρήσεις του Εσωτερικού. Άρθρ.6.-Οι αποφοιτώντες εκ της εν άρθρ. 1 του παρόντος Ν.Δ/τος αναφερομένης Σχολής, αναλαμβάνουσι την υποχρέωσιν να υπηρετήσωσιν εις το Στράτευμα επί χρόνον καθοριζόμενον εκάστοτε υπό του ειδικώς προς τούτο ισχύοντος Νόμου. Σελ. 1448 Άρθρ.7.-Η ισχύς του παρόντος Ν.Δ/τος, άρχεται από της δημοσιεύσεώς του εις την Εφημερίδα της Κυβερνήσεως. 